মহানগৰীৰ উলুবাৰীৰ বি কে কাকতি পথত সংঘটিত এক বিধ্বংসী অগ্নিকাণ্ডত কেইবাটাও বাসগৃহ আৰু ব্যৱসায়িক প্ৰতিষ্ঠান সম্পূৰ্ণৰূপে ভষ্মীভূত হয়।
বৃহস্পতিবাৰে দুপৰীয়া প্ৰায় ১২ বজাত বি কে কাকতি পথৰ মান্তি সিং নামৰ মহিলাগৰাকীৰ মালিকানাধীন চৌহদত এই অগ্নিকাণ্ড সংঘটিত হয়। চৌহদটোত থকা তৰ্জাৰ বেৰৰ ঘৰত প্ৰায় ১০ টা পৰিয়াল ভাড়াতীয়া হিচাপে আছিল।
অগ্নিকাণ্ডৰ সঠিক কাৰণ বৰ্তমানলৈ জানিব পৰা হোৱা নাই যদিও চৌহদটোত থকা এগৰাকী মহিলাই প্ৰকাশ কৰা মতে ভাত ৰান্ধি থকা সময়ত ষ্টোভৰ পৰা জুইৰ সুত্ৰপাত ঘটে আৰু নিমিষতে সমগ্ৰ চৌহদটো আৱৰি ধৰে।
অগ্নিকাণ্ডটোত প্ৰায় ৭ টা চিলিণ্ডাৰ বিষ্ফোৰণ ঘটে আৰু চৌহদটোত থকা কেবাটাও তৰ্জাৰ বেৰৰ ঘৰৰ লগতে সম্মুখৰ তিনিখন দোকান ভষ্মীভূত হয়। ইয়াৰ উপৰিও চৌহদটোৰ পৰা জুই ওচৰতে থকা ঘৰবোৰলৈও সম্প্ৰসাৰিত হয়।
ইয়াৰ পিছতে ঘটনাস্থলীত অগ্নি-নিৰ্বাপক বাহিনী উপস্থিত হৈ প্ৰায় ডেৰ ঘন্টা জোৰা প্ৰচেষ্টাৰ পিছত জুই নিৰ্বাপিত কৰিবলৈ সক্ষম হয়।
অগ্নিকাণ্ডটোত কোনো লোক হতাহত হোৱা নাই যদিও কেইবালাখ টকাৰ সা-সম্পত্তি সম্পূৰ্ণৰূপে জুইত জাহ যায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
